OpenLLM-France/wikimedia huggingface dataset:
# Himantura dalyensis

Himantura dalyensis és una espècie de peix pertanyent a la família dels dasiàtids.

## Descripció

* Pot arribar a fer 124 cm de llargària màxima.

## Hàbitat

És un peix d'aigua dolça, marina i salabrosa; bentopelàgic i de clima tropical que viu entre 1 i 4 m de fondària.

## Distribució geogràfica

Es troba a Oceania: Austràlia.

## Observacions

És inofensiu per als humans.

## Referències

* 1 2 3 4 FishBase (anglès)
* 1 2 Last, P.R. & Manjaji-Matsumoto, B.M., 2008.
* ↑ Compagno, L.J.V. i T.R. Roberts, 1982. Freshwater stingrays (Dasyatidae) of Southeast Asia and New Guinea, with description of a new species of Himantura and reports of unidentified species. Environ. Biol. Fish. 7(4):321-339.
* ↑ Last, P.R. i J.D. Stevens, 1994. Sharks and rays of Australia. CSIRO, Austràlia. 513 p.
* ↑ Merrick, J.R. i G.E. Schmida, 1984. Australian freshwater fishes: biology and management. Griffin Press Ltd., Austràlia Meridional. 409 p.

## Enllaços externs

* BioLib (anglès)
* AQUATAB
* Encyclopedia of Life (anglès)
# Himantopus mexicanus

Himantopus mexicanus (Camallarga americana) és un camallarga, per tant un ocell de la família dels recurviròstrids (Recurvirostridae). Considerat per alguns autors coespecífic del camallarga comú.

## Subespècies i distribució

S'han classificat en dues subespècies:
* H. m. knudseni Stejneger, 1887. De les illes Hawaii.
* H. m. mexicanus (P.L.S.Müller, 1776). Des de la Colúmbia Britànica i sud d'Alberta, cap al sud, per l'oest dels Estats Units fins a Mèxic i Amèrica Central i a la llarga de la costa Atlàntica dels Estats Units, des de Massachusetts, per Florida i Texas, i les Bahames i Antilles i el nord d'Amèrica del Sud, fins a l'Equador, nord-est de Brasil i el Perú, per la costa i per la zona del Llac Titicaca.
# Lemhi

Els Lemhi són una banda de xoixons septentrionals anomenats Akaitikka, Agaideka, o "menjadors de salmó." El nom "Lemhi" prové de Fort Lemhi, una missió mormona en el grup. Tradicionalment vivien a la vall del riu Lemhi i al llarg de l'alt riu Salmon a Idaho. Les bandes ern molt fluides i nòmades, i sovint interaccionaven per matrimoni amb altres bandes xoixonis i d'altres tribus com els bannock. Avui la majoria d'ells estan registrats en les Tribus Xoixon-Bannock de la reserva de Fort d'Idaho.

## Cultura tradicional

Els Akaitikka són parlants de xoixon, que pertany a les llengües numic.
La pesca és una font important d'alimentació, destacant la de salmó, truita i perca són. Els aliments tradicionals dels lemni són els pinyons (Pinus monophylla) i l'arrel de camas (Camassia quamash). En el segle xix la cacera del bisó els proporcionava carn, pells, cuir i altres materials.

## Història

Durant el segle xix els xoixons lemhi s'aliaren amb els bitterroot salish i s'enemistaren amb els blackfeet. L'expedició de Lewis i Clark trobà els lemhi a Three Forks vora el riu Missouri en 1805. En 1860, els agents indis estimaren la població lemhi, que incloïa xoixon, bannock, i tukudeka (menja-ovelles), en 1.200 individus.
Tendoy fou un prominent cap Lemhi a mitjans del segle xix. Era mig xoixon i mig bannock. El 1863 esdevingué el cap més destacat dels lemhi després de l'assassinat de Tio-van-du-ah al comtat de Bannock (Idaho).
La reserva Lemhi, situada al llarg del riu Lemhi a l'oest dels monts Bitterroot i al nord de la Serralada Lemhi fou creada en 1875 i terminada en 1907. Els residents foren traslladats a la reserva Fort Hall.
Robert Harry Lowie estudià la banda i publicà The Northern Shoshone, una monografia sobre ells en 1909.

## Notables Lemhi

* Sacajawea

## Referències

* 1 2 Murphy and Murphy, 306
* 1 2 Murphy and Murphy, 288
* ↑ Murphy and Murphy, 287
* ↑ Murphy and Murphy, 285
* 1 2 3 Murphy and Murphy, 286
* 1 2 Murphy and Murphy, 289
* ↑ David Lester Crowder. Tendoy, chief of the Lemhis. Caxton Printers, 1969.
* ↑ "Shoshone Books." The Shoshone Indians. 21 May 2003 (retrieved 13 June 2010)
* ↑ Brigham D. Madsen. The Lemhi: Sacagawea's people. Caxton Press, 1 gener 1980. ISBN 978-0-87004-267-6.
* ↑ John W. W. Mann. Sacajawea's people: the Lemhi Shoshones and the Salmon River country. U of Nebraska Press, 1 novembre 2004. ISBN 978-0-8032-3241-9.

## Bibliografia

* Murphy, Robert F. and Yolanda Murphy. "Northern Shoshone and Bannock." Warren L. D'Azevedo, vol. ed. Handbook of North American Indians, Volume 11: Great Basin. Washington, DC: Smithsonian Institution, 1986. ISBN 978-0-16-004581-3.
* Madsen, Brigham D. "The Lemhi: Sacajawea's People." The Caxton Printers, Ltd. Caldwell, Idaho 83605, 1979. ISBN 0-87004-267-X.

## Enllaços externs

* Sacajawea i el seu poble, els Lemhi xoixons Arxivat 2013-09-28 a Wayback Machine.
# Jules Gilliéron

Jules Gilliéron (La Neuveville (cantó de Berna, Suïssa), el 21 de desembre de 1854 - Cergnaux, 26 d'abril de 1926) va ser un dels lingüistes suïssos més prestigiosos de finals del segle xix i principis de xx, originàri de la Suïssa romanda. A banda de la seva contribució important a la dialectologia francoprovençal, la seva obra més destacable és l'Atlas Linguistique de la France, fet amb la col·laboració d'Edmond Edmont entre 1902 i 1912, que marcarà el punt de partida de la confecció dels atles lingüístics posteriors.

## Biografia

Jules Gilliéron era el fill de Jean Victor, professor de francès a Basilea i de Marie Jeanne Ritter. Estudià a l'acadèmia de Neuchâtel (on va obtenir la seua "licence" en 1875). Després prosseguí els seus estudis a la Universitat de Basilea i assistí a les classes de Jacob Burckhardt, Friedrich Nietzsche i sobretot Jules Cornu, qui l'aconsellà d'anar a París per a ser alumne de Gaston Paris i Paul Meyer, els filòlegs francesos més prestigiosos d'aquella època. Entre 1876 i 1880 estudià a l'Ecole pratique des hautes études (EPHE) i a l'École des Chartes de París. A conseqüència de l'ensenyament de Gaston Paris, presentà la seva tesi sobre un parlar francoprovençal, Le Patois de la commune de Vionnaz (Bas-Valais), que publicà el mateix any.
A partir de 1883, i fins a la seua mort, aquest lingüista va ensenyar dialectologia a l'EPHE. Jules Gilliéron va reemplaçar Darmesteter a aquesta escola, fent classes de dialectologia. A partir d'aleshores, la dialectologia va gestant-se com a ciència seriosa. Va dedicar tota la seua vida a la recerca en dialectologia gal·loromànica, recerca que va desembocar en diversos estudis respecte a la distribució geogràfica de les varietats dialectals. El 1887, va cofundar amb l'abbé Rousselot la Revue des patois gallo-romans, que es va publicar fins a 1893.
El punt àlgid de la seua producció va ser la publicació l'Atlas linguistique de la France (ALF). Aquesta obra monumental es va realitzar entre 1897 i 1907 i es publicà després entre 1902 a 1910 gràcies a la feina realitzada en cada localitat pel seu col·laborador Edmond Edmont. Entre els seus deixebles consten alguns lingüistes més importants del segle xx com per exemple Sever Pop, Paul Aebischer, Albert Dauzat o, pel que fa a l'àmbit dels Països Catalans, Antoni Griera, que s'inspirà de l'ALF per a realitzar l'Atlas Lingüístic de Catalunya.

## Obres

* Le patois de la commune de Vionnaz (1880)
* Petit atlas du Valais roman (1882)
* Généalogie des mots qui désignent l'abeille (1918)
* Pathologie et thérapeutique verbales (1921)

## Bibliografia

* Un article de P. Swiggers sobre la figura de Gilliéron (Cahiers Ferdinand de Saussure 51, 1998)
* J. Allières, Jules Louis Gilliéron, in Les linguistes suisses et la variation linguistique, éd. J. Wüest, 1997

## Enllaços externs

* Matteo Pedroni, Gilliéron, Jules, In: Diccionari històric de Suïssa (consultable en francès, italià i alemany)
* «Jules Gilliéron». Gran Enciclopèdia Catalana. Barcelona: Grup Enciclopèdia Catalana.
# Trabuc

«Trabuc» té aquests significats:
* Trabuc (arma de foc), arma de foc que es caracteritza per tenir un canó en forma de trompeta
* Trabuc o trabuquet, màquina de guerra usada en els setges de ciutats emmurallades i castells durant l'edat mitjana
* Vehicle de trabuc, vehicle utilitzat en la construcció destinat al transport de materials lleugers que normalment trabuca frontal o lateralment
* Camió de trabuc, camió on la caixa es pot inclinar per tal de descarregar el material pel seu propi pes
# Eileen Heckart

Eileen Heckart (Columbus, Ohio, 29 de març de 1919 - Norwalk, Connecticut, 31 de desembre de 2001) va ser una actriu de cinema estatunidenca, morta com a resultes d'un càncer. Fa l'essencial de la seva carrera a la televisió. És als crèdits de Gunsmoke i d'Alfred Hitchcock Presents el 1955, de The Fugitive el 1963, de Carrers de San Francisco el 1972 i de Little House on the Prairie el 1974.

## Filmografia

| Any | Pel·lícula | Paper | Notes |
| 1956 | Miracle in the Rain | Grace Ullman | |
| 1956 | Somebody Up There Likes Me | Ma Barbella | |
| 1956 | Bus Stop | Vera | |
| 1956 | The Bad Seed | Hortense Daigle | Globus d'Or a la millor actriu secundària Nominada — Oscar a la millor actriu secundària |
| 1958 | Hot Spell | Amiga d'Alma | |
| 1959 | Casa de nines (A Doll's House) | Kristine Linde | |
| 1960 | El pistoler de Cheyenne (Heller in Pink Tights) | Mrs. Lorna Hathaway | |
| 1967 | Escala prohibida (Up the Down Staircase) | Henrietta Pastorfield | |
| 1968 | No Way to Treat a Lady | Mrs. Brummel | |
| 1969 | The Tree | Sally Dunning | |
| 1972 | Les papallones són lliures (Butterflies Are Free) | Mrs. Baker | Oscar a la millor actriu secundària |
| 1974 | Zandy's Bride | Ma Allan | |
| 1975 | The Hiding Place | Katje | |
| 1976 | Burnt Offerings | Roz Allardyce | |
| 1986 | Seize the Day | Dona 1 al funeral | |
| 1986 | El sergent de ferro (Heartbreak Ridge) | Little Mary Jackson | |
| 1994 | The 5 Mrs. Buchanans | Emma Buchanan |
| 1996 | El club de les primeres esposes (The First Wives Club) | Catherine MacDuggan | |
# Cannabis (desambiguació)

«Cannabis» té aquests significats:
* Cannabis, gènere de plantes.
* Cannabis sativa, espècie d'aquest gènere.
* Cànnabis (droga), preparació d'ús recreatiu obtinguda del cànem indi.
* Cànnabis medicinal, l'ús de l'extret de Cannabis com a tractament de malalties o símptomes.
* 420 (cannabis), terme usat per consumidors de marihuana, principalment als Estats Units.
* Cànem, el Cannabis conreat per a l'aprofitament de productes i materials extrets de diferents varietats de la planta.
# Aurelio González Benítez

Aurelio González Benítez (25 de setembre de 1905 - 9 de juliol de 1997) fou un futbolista paraguaià.

## Trajectòria

És un dels futbolistes més importants de la història de Paraguai. Començà a Sportivo Luqueño i continuà a Olimpia Asunción, guanyant els campionats de 1927, 1928, 1929, 1931, 1936, 1937 i 1938. Refusà ofertes milionàries de CA San Lorenzo de Almagro per continuar al Paraguai. Va formar part de l'equip paraguaià a la Copa del Món de 1930.
També fou entrenador de futbol.

## Referències

* ↑ La Decada del 20 albirroja.com.py
* ↑ Olimpia Website Arxivat 8-12-2007 a Wayback Machine.
* ↑ Cronologia de la actuacion paraguaya Arxivat 1-5-2006 a Wayback Machine.
* ↑ «FIFA Profile». Arxivat de l'original el 2015-02-04. [Consulta: 2 gener 2018].
# Asparagus scoparius

Asparagus scoparius és una espècie de planta de la família de les Asparagàcies endèmica de les Illes Canàries, concretament de Gran Canària, Tenerife i La Palma. Se'l coneix com a "esparragón raboburro". És un arbust perenne i erecte, amb cladodis aciculars (en forma d'agulla, com les fulles dels pins), no espinosos i menors de 2 cm, i agrupats en fascicles de 4-20. Les inflorescències posseeixen nombroses flors i floreix al març. Asparagus scoparius és un endemisme macaronèsic present també a Madeira, les Illes Salvatges i es troba a matollars costaners i vegetació termòfila.

## Taxonomia

Asparagus scoparius va ser descrita per Lowe, Richard Thomas

### Etimologia

* Asparagus: prové del clàssic llatí "sparagus".
* scoparius: epítet llatí que deriva del terme llatí que significa "branquetes", en relació a l'aspecte del seu port.

## Galeria

* Detall de les espines.
* Tiges
* Visió de l'arbust des de sota.
* Detall de la tija.
* Fulles

## Referències

* ↑ «Asparagus scoparius» a EOL. Data consulta: 07 de març de 2014.
* ↑ «Asparagus scoparius». Tropicos.org. Missouri Botanical Garden. [Consulta: 18 setembre 2015].
* ↑ «asparagus | Origin and meaning of asparagus by Online Etymology Dictionary» (en anglès). Online Etymology Dictionary. [Consulta: 28 desembre 2020].
* ↑ «Asparagus scoparius» (en castellà). floradecanarias.com. [Consulta: 28 desembre 2020].
# Asparagus pastorianus

Asparagus pastorianus és una espècie de planta de la família de les Asparagàcies nativa de les Illes Canàries. És un arbust perenne propi de comunitats de pi bassal i, en menor mesura, de matollar termòfil. És un arbust enfiladís i de port embolicat i aparença espinosa. Es diferencia de la resta d'espècies del gènere per tenir esperons fortament espinosos, d'uns 5mm, amb cladodis agrupats a les axiles dels esperons; i es coneix com a esparraguera "espinablanca". Es distribueix per tota les illes menys en El Hierro i La Palma.

## Taxonomia

Asparagus pastorianus va ser descrita per Webb, Philip Barker Berthelot, Sabin

### Etimologia

* Asparagus: prové del clàssic llatí "sparagus".
* pastorianus: espècie dedicada a L.Pastor, canari col·laborador de Pierre Marie Auguste Broussonet en les seves herboritzacions.

## Referències

* ↑ «Asparagus pastorianus» a EOL. Data consulta: 10 de febrer de 2014.
* ↑ «Asparagus pastorianus». Tropicos.org. Missouri Botanical Garden. [Consulta: 16 setembre 2015].
* ↑ «asparagus | Origin and meaning of asparagus by Online Etymology Dictionary» (en anglès). Online Etymology Dictionary. [Consulta: 28 desembre 2020].
* ↑ «Asparagus pastorianus» (en castellà). floradecanarias.com. [Consulta: 28 desembre 2020].
# Babaninka

Babaninka - Бабанинка (rus) - és un poble de l'óblast de Bélgorod, a Rússia. El 2010 tenia 119 habitants. Pertany al districte (raion) de Stari Oskol.

## Referències

* ↑ Летопись населённых пунктов Белгородской области: Село Котово Старооскольского городского округа Белгородской области: история [села Котово, села Терехово] / Котовская библиотека; сост. Рудакова Тамара Ивановна. — Котово: Котовская библиотека, 1996. — 75 с.
* ↑ «Храм в честь Покрова Пресвятой Богородицы (с. Федосеевка)». ИМЦ «Православное Осколье», 11-10-2012. Arxivat de l'original el 2018-06-12. [Consulta: 9 juny 2018].
# Babau e Boldors

Babau e Boldors (en francès Babeau-Bouldoux) és un municipi occità del Llenguadoc, situat al departament de l'Erau i a la regió d'Occitània.

## Referències

* ↑ Topònims occitans de l'Erau
# Barilius shacra

Barilius shacra és una espècie de peix de la família dels ciprínids i de l'ordre dels cipriniformes.

## Morfologia

Els adults poden atènyen fins a 12,5 cm de longitud total.

## Distribució geogràfica

Es troba a l'Índia, Bangladesh i Nepal.

## Referències

* 1 2 -Alam, Murshedul; et alii. «Opsarius shacra (Hamilton, 1822)» (en anglès). Fishbase. [Consulta: 21 març 2023].
* ↑ Menon, A.G.K., 1999. Check list - fresh water fishes of India. Rec. Zool. Surv. India, Misc. Publ., Occas. Pap. Núm. 175, 366 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Talwar, P.K. i A.G. Jhingran, 1991. Inland fishes of India and adjacent countries. vol 1. A.A. Balkema, Rotterdam. 541 p.
# Barilius papillatus

Barilius papillatus és una espècie de peix cipriniforme de la família dels ciprínids.

## Referències

* ↑ Hamilton F. [Buchanan] 1822. An account of the fishes found in the river Ganges and its branches. Edimburg i Londres. Fishes Ganges. i-vii + 1-405. Pls. 1-39.
* ↑ BioLib

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
# Barillas

Barillas és un municipi de Navarra, a la comarca de Tudela, dins la merindad de Tudela. Limita al sud amb Malón i Tarazona (Aragó), a l'est amb Ablitas, al nord amb Cascante i a l'est amb Monteagudo i Tulebras.
Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 211 | 189 | 189 | 199 | 208 | 200 | 198 | 206 | 198 | 194 | 193 |
| Fonts: Barillas i Institut d'Estadística de Navarra |||||||||||
# Barra fixa

La barra fixa o barra horitzontal és un aparell gimnàstic usat en la gimnàstica artística.
Només es fa servir en les proves masculines. És una barra de metall (normalment acer) situada a 275 centímetres del terra. El gimnasta, agafat amb les mans a la barra, fa una sèrie de rutines (entre 11 i 15 habilitats) amb salts de diversos tipus que són regulats per un codi de puntuació acabat amb un salt final fins a terra.

## Dimensions

Les mesures de l'aparell són publicades per la FIG a l'opuscle Apparatus Norms.
* Altura: 275 cm
* Longitud: 240 cm
* Diàmetre de la barra: 28 mm

## Vegeu també

* Gimnàstica artística

## Enllaços externs

* Codi de puntuació Arxivat 2007-09-27 a Wayback Machine.
* Descripció a la FIG Arxivat 2007-03-10 a Wayback Machine.
# Barnesita

La barnesita és un mineral de la classe dels òxids, que pertany al grup de la hewettita. Va ser anomenada en honor de William Howard Barnes (1903-1980).

## Característiques

La barnesita és un òxid de fórmula química Na₂V5+ 6O$_{16}$·3H₂O. Cristal·litza en el sistema monoclínic. Apareix en petits grups de cristalls fibrosos subparal·les o radiants, allargat al llarg de [010], de fins a 0,5 mm; també en agregats esfèrics, i com recobriments botroidals o en aparença de vellut. La seva duresa a l'escala de Mohs és 3.
Segons la classificació de Nickel-Strunz, la barnesita pertany a «04.HG: V[$^{5+}$, $^{6+}$] vanadats. Òxids de V sense classificar» juntament amb els següents minerals: vanalita, fervanita, huemulita, vanoxita, simplotita, navajoïta, delrioïta, metadelrioïta, hendersonita, grantsita, lenoblita i satpaevita.

## Formació i jaciments

La barnesita va ser descoberta a la mina Cactus Rat, a Cisco (Utah, Estats Units). També ha estat descrita als Estats Units, Grècia, Itàlia i el Kazakhstan.
Sol trobar-se associada a altres minerals com: metahewettita, thenardita, bokita, hewettita, metahewettita, jarositea, alunita, guix i barita.

## Referències

* 1 2 3 «Barnesite» (en anglès). Mindat. [Consulta: 7 novembre 2015].
* 1 2 «Barnesita». Handbook of Mineralogy. Arxivat de l'original el 8 de maig 2019. [Consulta: 30 novembre 2018].
# Barnes (Londres)

Barnes és un districte situat al sud-oest de Londres que forma part del municipi de Richmond upon Thames. Es troba al voltant de 9,3 km a l'oest sud-oest de Charing Cross sobre el riu Tàmesi, amb el Pont de Hammersmith al seu extrem nord. Barnes posseeix un bon nombre d'edificacions dels segles xviii i xix de qualitat arquitectònica excepcional, la qual cosa ho distingeix com una localitat històrica i és part de les zones protegides de la Gran Bretanya.

## Llocs històrics

Entre altres monuments històrics, Barnes té:
L'església del lloc que és una capella d'estil normand, construïda entre els anys 1100 i 1150. Va ser ampliada al segle xiii i una altra vegada en circa 1485 i en 1786. En 1978 un incendi va destruir les seccions Victoriana i Eduardiana, duent-se a terme treballs de restauració que van ser completats en 1984.
En la secció anomenada The Terrace hi ha un carrer en la qual s'alineen cases d'estil Georgià que van al llarg de la corba oest del riu. La construcció d'aquestes cases va començar en 1720. Gustav Holst i Ninette de Valois van viure en aquesta secció. The Terrace té també un edifici en maó vermell que és l'estació de policia, construïda en 1891, que encara que ha estat reconstruïda, conserva les seves característiques originals.

## Atractius turístics

Els Olympic Studios són un atractiu cultural popular. El 1966 es va traslladar a Barnes des del centre de Londres aquest lloc on es van escenificar les actuacions de molts estels del rock i del pop al llarg de diverses dècades. Aquí es va gravar per exemple amb els Beatles la famosa cançó de "All You Need Is Love". També van actuar en el lloc els Rolling Stones, Jimi Hendrix, Pink Floyd, Led Zeppelin, David Bowie, Queen, Eric Clapton, Ella Fitzgerald, Harry Nilsson, the Verve, Massive Attack, Duran Duran, Coldplay, Madonna and Björk, entre uns altres.
Davant del riu Tàmesi, en Lonsdale Road, hi ha un famós pub anomenat the Bull's Head conegut per les seves presentacions de jazz des de l'època de la post-guerra.

## Altres llocs d'interès

El lloc on l'estel de rock Marc Bolan va patir el seu accident fatal, ara conegut com a Bolan's Rock Shrine.

## Estacions de tren

* Estació de tren de Barnes Bridge
* Estació de Barnes

## Referències

* ↑ History of St Mary'
* ↑ «Barnes History». Barnes History. Arxivat de l'original el 2012-06-20. [Consulta: 23 juliol 2012].
* ↑ «TAG’s Marc Bolan & T-Rex Web Site - Legal Guardians of Marc Bolan's Rock Shrine». Marc-bolan.org. [Consulta: 23 juliol 2012].

## Vegeu també

* Llista de barris de Londres

## Enllaços externs

* Barnes en Commons
* Barnes and Mortlake History Society
* Barnes Business Club Web site
# Barneston

Barneston és una població dels Estats Units a l'estat de Nebraska. Segons el cens del 2000 tenia 122 habitants.

## Demografia

Segons el cens del 2000, Barneston tenia 122 habitants, 49 habitatges, i 31 famílies. La densitat de població era de 196,3 habitants per km².
Dels 49 habitatges en un 34,7% hi vivien nens de menys de 18 anys, en un 59,2% hi vivien parelles casades, en un 2% dones solteres, i en un 36,7% no eren unitats familiars. En el 28,6% dels habitatges hi vivien persones soles el 16,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 3,13.
Per edats la població es repartia de la següent manera: un 27,9% tenia menys de 18 anys, un 3,3% entre 18 i 24, un 25,4% entre 25 i 44, un 26,2% de 45 a 60 i un 17,2% 65 anys o més.
L'edat mediana era de 40 anys. Per cada 100 dones de 18 o més anys hi havia 104,7 homes.
La renda mediana per habitatge era de 33.750 $ i la renda mediana per família de 40.625 $. Els homes tenien una renda mediana de 31.429 $ mentre que les dones 18.750 $. La renda per capita de la població era de 13.255 $. Aproximadament el 10,3% de les famílies i el 14,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Barneston». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Barneston». American Fact Finder. Oficina del Cens dels Estats Units, 12-01-2010.